«Եվ ամենագլխավորն այն է, որ մենք զարգացնում ենք այդ ոլորտը՝ միջազգային էկոլոգիական ամենախիստ ստանդարտներին համապատասխան: Արցախի ողջ էներգետիկան հիմնված է վերականգնվող հիդրոռեսուրսների վրա, որոնք էկոլոգիական առումով ամենամաքուրն են համարվում ամբողջ աշխարհում: Եթե Արցախը միջազգայնորեն ճանաչված պետություն լիներ, մենք կկարողանայինք այդ ուղղության համար զգալի միջոցներ ստանալ միջազգային դոնորներից ոլորտի հետագա զարգացման համար՝ որպես գլոբալ տաքացման և այլ էկոլոգիական կատակլիզմների հետ կապված խնդիրների լուծմանն աջակցող երկիր: Ներկայացնեմ ոլորտի ձեռքբերումները թվերով. մինչև 2007 թվականը հանրապետությունում արտադրվում էր շուրջ 90,5 մլն կՎտ/ժ էլեկտրաէներգիա, իսկ ծախսվում՝ 22,55 մլն կՎտ/ժ: Մինչդեռ այսօր արդեն արտադրվում է 350 մլն կՎտ/ժ էլեկտրաէներգիա, ծախսվում՝ ճիշտ նույնքան: Իսկ արդեն 2022 թվակիանին նախատեսում ենք այդ ցուցանիշը հասցնել մինչև 800 մլն կՎտ/ժ-ի՝ 400 մլն կՎտ/ժ ծախսի դեպքում: Այս առումով Արցախը կարող է էներգաարտահանող հանրապետություն դառնալ»,- հայտարարել է պետնախարարը: